**intersecţii**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în hainele cântecului

de fluier

însămânțăm

gândul bun

revigorant

escaladând

muntele interior

gândul

încearcă în foc

răbdarea

înclinare

spre celălalt-

răbdarea și iertarea

îmbracă sufletul

în lumină

călătorind

pe mări zbuciumate

luminile ademenitoare

ale sinelui

sălbăticesc firea

tot mai multe

ceasuri digitale

asprimea firii se adânceşte

în teama

de a nu atinge țărmul

la țărm

măslin roditor-

cel în toate puternic ca un leu

l-a cunoscut pe

cel cu totul milostiv

2

nevindecat de iuțime

soarele

sfărâmă

între degetele de piatră

lumina

până nu începe să bată vântul

fiecare

să se întoarcă către sine

pentru a nu fi învăluit de

întunericul cel dinafară

3

Ghidușii

Printre maci gențiane ciucușoare

Fiecare floare de câmp

E o clapă a unui pian cosmic

Mâinile ochilor noștri

Încântă sufletul

C-o simfonie a culorilor